L-NGO Repubblika qablet mal-appell tal-Kummissarju tal-Kunsill tal-Ewropa Dunja Mijatović biex il-prattika magħrufa bħala l-'pushback' tibqa' illegali. Pushbacks hija l-prattika fejn l-immigranti li jinsabu fl-ibħra Maltin jintbagħtu lura l-Libja mingħajr ma jingħataw ċans jitolbu kenn fil-pajjiż. Mijatović żaret Malta bejn il-11 u s-16 ta' Ottubru fejn żaret iċ-ċentru tal-immigranti f'Ħal Safi u ż-żewġ ċentri f'Ħal Far u tara x'riformi ġew implimentati fuq il-protezzjoni tal-ġurnalisti fil-pajjiż kif ukoll tara l-ugwaljanza fil-pajjiż bejn in-nisa u l-irġiel. Aqra aktar fuq iż-żjara ta' Mijatović: Ipproteġu aktar id-drittijiet tal-immigrant – Kummissarju Ewropew Illum, Mijatović appellat lill-membri tal-Kunsill tal-Ewropa, li jinkludi lil Malta, biex jieħdu pożizzjoni ċara kontra l-pushbacks u jiġġieldu kontra kull attentat li jsir biex din il-prattika tiġi legalizzata. Repubblika qalet li dan l-appell għandu jmur dritt għand il-Prim Ministru Robert Abela talli "ftit ilu iddefenda fil-Qorti il-pushback ta' aktar minn 50 migrant lejn il-Libja u qal li din kienet deċiżjoni skond il-liġi". Abela ċaħad li kellu involviment dirett f'dan il-pushback u qal li l-Gvern ma setgħa għamel xejn u kien ikun fi ħdan id-drittijiet legali tiegħu, iżda l-kuxjenza ma ppermettietx dan. F'Settembru: Abela jiċħad involviment dirett fil-każ tal-pushback tal-immigranti Hi appoġġjat il-52 immigrant li fetħu kawża kontra l-Gvern Malti talli nkisrulhom id-drittijiet fundamentali tagħhom. L-NGO qalet li meta saret taf b'dan il-pushback, ilmentat mal-Pulizija li dan kien att illegali imma minkejja li saret inkjesta maġisterjali tal-Maġistrat Joe Mifsud, ġie konkluż li l-Gvern Malti u l-kaptan tad-dgħajsa ma għamlu xejn ħażin. "Ma naqblux ma' din id-deċiżjoni u nirreferu għal diversi sentenzi ta' qrati differenti Ewropej li kkonkludew li l-pushbacks huma illegali," argumentat l-NGO. Repubblika rreferiet ukoll għall-każ ta' Giuseppe Sotgiu, il-kaptan Taljan li ngħata sentenza ta' sena priġunerija talli salva 101 immigrant u ħallihom mal-Gwardja tal-Kosta Libjana. Huma saħqu li l-Gvern Malti għandu jieqaf jinnormalizza l-pushbacks biex iċaħħad lill-persuni vulnerabbli mid-drittijiet bażiċi tagħhom. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_617243ab88eeb_rand.td-a-rec-img{text-align:left}.td_uid_3_617243ab88eeb_rand.td-a-rec-img img{margin:0 auto 0 0}